toimitusjohtajaon tuoreessa twiitissään paljastanut Eurooppaan rakennettavan massiivisen akkutehtaan sijaintipaikan. Sähköautoyhtiön akkuja aletaan valmistamaan Vaasassa.Muskin mukaan Vaasan valintaa Euroopan suurimman akkutehtaan sijoituspaikaksi puolsi Pyhäjoelle rakennettava Fennovoiman ydinvoimala, jonka lauhdevesiä pystytään hyödyntämään tehokkaasti osana akkujen tuotantoprosessia. Energiaa tarvitaan akkutehtaan yhteyteen pystytettävään litiumjalostamoon, jossa tuotettaisiin akuille raaka-ainetta Kaustisten litiumkaivoksesta toimitettavasta litiumpuolituotteesta.Fennovoiman ydinvoimalan tuottaman sähkön lisäksi Tesla aikoo käyttää akkutehtaassaan Merenkurkun saaristoon rakennettavan kelluvan aurinkovoimalan tuottamaa sähköä. Aurinkovoimalaa voitaisiin hyödyntää myös Vaasan ja Uumajan välille rakennettavan Hyperloop-radan energianlähteenä. Musk kiitteli twiitissään vuolaasti Suomen energiatukijärjestelmää.Hyperloop-radan nopean liikennöinnin ansiosta tehtaan työntekijät voisivat muuttaa Ruotsin puolelle asumaan. Lisäksi rataa voitaisiin käyttää akkujen rahtaamiseen Ruotsiin ja siitä eteenpäin junalla Keski-Eurooppaan.Koko projektin toteuttaminen nielee paljon pääomaa. Musk kertoo tehtaan rahoitusratkaisusta ensi vuoden aprillipäivänä.